CELEX: 52021DP0037
Language: bg
Date: 2021-02-09 00:00:00
Title: Решение на Европейския парламент да не се представят възражения срещу делегиран регламент на Комисията от 21 декември 2020 г. за изменение на регулаторните технически стандарти, установени в делегирани регламенти (ЕС) 2015/2205, (ЕС) 2016/592 и (ЕС) 2016/1178, по отношение на датата, на която задължението за клиринг поражда действие за някои видове договори (C(2020)9148 — 2020/2943(DEA))

17.11.2021   
            
            
               BG
            
            
               Официален вестник на Европейския съюз
            
            
               C 465/180
            
         
      P9_TA(2021)0037
      Непредставяне на възражения срещу делегиран акт: изменение на регулаторните технически стандарти по отношение на датата, на която задължението за клиринг поражда действие за някои видове договори
      Решение на Европейския парламент да не се представят възражения срещу делегиран регламент на Комисията от 21 декември 2020 г. за изменение на регулаторните технически стандарти, установени в делегирани регламенти (ЕС) 2015/2205, (ЕС) 2016/592 и (ЕС) 2016/1178, по отношение на датата, на която задължението за клиринг поражда действие за някои видове договори (C(2020)9148 — 2020/2943(DEA))
      (2021/C 465/24)
      
         Европейският парламент,
      
                  —
               
               
                  като взе предвид делегиран регламент на Комисията (C(2020)9148),
               
            
                  —
               
               
                  като взе предвид писмото на Комисията от 21 декември 2020 г., с което последната отправя искане към Европейския парламент да заяви, че няма да представя възражения срещу делегирания регламент,
               
            
                  —
               
               
                  като взе предвид писмото от 26 януари 2021 г. на комисията по икономически и парични въпроси до председателя на Съвета на председателите на комисии,
               
            
                  —
               
               
                  като взе предвид член 290 от Договора за функционирането на Европейския съюз,
               
            
                  —
               
               
                  като взе предвид Регламент (ЕС) № 648/2012 на Европейския парламент и на Съвета от 4 юли 2012 г. относно извънборсовите деривати, централните контрагенти и регистрите на трансакции (1) (Регламент за европейската пазарна инфраструктура), и по-специално член 5, параграф 2 от него,
               
            
                  —
               
               
                  като взе предвид член 111, параграф 6 от своя Правилник за дейността,
               
            
                  —
               
               
                  като взе предвид препоръката за решение на комисията по икономически и парични въпроси,
               
            
                  —
               
               
                  като взе предвид обстоятелството, че не са представени възражения в срока, предвиден в член 111, параграф 6, трето и четвърто тире от неговия Правилник за дейността, който срок изтече на 9 февруари 2021 г.,
               
            
                  А.
               
               
                  като има предвид, че Регламентът за европейската пазарна инфраструктура поставя изисквания за клиринг; като има предвид, че в делегирани регламенти (ЕС) 2015/2205 (2), (ЕС) 2016/592 (3) и (ЕС) 2016/1178 (4) на Комисията са посочени, наред с друго, датите, на които задължението за клиринг поражда действие за договорите, принадлежащи към класовете на извънборсови деривати, изброени в приложенията към посочените регламенти;
               
            
                  Б.
               
               
                  като има предвид, че измененията, съдържащи се в делегирания регламент, съдържат съществено облекчение за установените в Съюза контрагенти, които решат да подновят договорите си от контрагенти в Обединеното кралство към контрагенти, установени и лицензирани в държава членка, като се избягва ситуация, при която новите договори, произтичащи от това подновяване, биха могли да подлежат на задължение за клиринг или на изисквания за размяна на обезпечения, които не са били приложими към момента на сключване на първоначалните договори; като има предвид, че тази цел се постига чрез удължаване на настоящите освобождавания, предвидени в делегирани регламенти (ЕС) 2015/2205, (ЕС) 2016/592 и (ЕС) 2016/1178 за определен период от време от 12 месеца, считано от датата на влизане в сила на делегирания регламент; като има предвид, че измененията на делегирани регламенти (ЕС) 2015/2205, (ЕС) 2016/592 и (ЕС) 2016/1178 представляват ограничени корекции на съществуващата регулаторна рамка;
               
            
                  В.
               
               
                  като има предвид, че делегираният регламент следва да влезе в сила спешно, за да се гарантира готовността на Съюза и да се укрепят интересите на контрагентите, установени в Съюза, тъй като правото на Съюза престана да се прилага в Обединеното кралство след изтичането на преходния период на 31 декември 2020 г.;
               
            
               
                  1.
               
               
                  заявява, че не представя възражения срещу делегирания регламент;
               
            
               
                  2.
               
               
                  възлага на своя председател да предаде настоящото решение на Съвета и на Комисията.
               
            
         (1)  ОВ L 201, 27.7.2012 г., стр. 1.
      
         (2)  Делегиран регламент (ЕС) 2015/2205 на Комисията от 6 август 2015 г. за допълнение на Регламент (ЕС) № 648/2012 на Европейския парламент и на Съвета по отношение на регулаторните технически стандарти относно задължението за клиринг (ОВ L 314, 1.12.2015 г., стр. 13).
      
         (3)  Делегиран регламент (ЕС) 2016/592 на Комисията от 1 март 2016 г. за допълване на Регламент (ЕС) № 648/2012 на Европейския парламент и на Съвета по отношение на регулаторните технически стандарти относно задължението за клиринг (ОВ L 103, 19.4.2016 г., стр. 5).
      
         (4)  Делегиран регламент (ЕС) 2016/1178 на Комисията от 10 юни 2016 г. за допълване на Регламент (ЕС) № 648/2012 на Европейския парламент и на Съвета по отношение на регулаторните технически стандарти за задължението за клиринг (ОВ L 195, 20.7.2016 г., стр. 3).